Hæfileikarnir virkjaðir á heilsu - og tómstundabraut Flesta dreymir um að nýta sína hæfileika og áhugasvið til skapandi vinnu og tómstunda . Helga Björk Bjarnadóttir þroskaþjálfi í Borgarnesi hefur haft umsjón með fræðslumálum fólks með fötlun 20 ára og eldra á Vesturlandi frá haustinu 2011 . Fyrir ári hóf Helga Björk samstarf við Sólveigu Bessu Magnúsdóttur hjá Fræðslumiðstöð Vestfjarða um heilsu - og tómstundabraut fyrir hóp fólks með fötlun á aldrinum 20 - 40 ára . Þessi námsbraut hefur verið kennd í vetur en hún er tilraunaverkefni og verður skrifuð námsskrá í framhaldi sem hægt verður að bjóða upp á víðar á landinu . Þetta nám þykir þegar hafa gefið góða raun . Blaðamaður Skessuhorns fór nýverið í heimsókn í húsnæði Símenntunarmiðstöðvar Vesturlands til að forvitnast um heilsu - og tómstundabrautina og almenna fræðslu fyrir fólk með fötlun á Vesturlandi . Lesa má nánar um það í Skessuhorni sem kom út í dag .